ČISTILNA AKCIJA V ENOTI MRAVLJINČEK

(za objavo na spletu)

V Enoti Mravljinček smo skupaj z otroki in starši izvedli čistilno akcijo.
Namen akcije je predvsem ozaveščati otroke o pomenu ohranjanja in varovanja narave ter razvijati odgovoren odnos do okolja, v katerem bivamo.

Udeležba je bila velika in prav vsak izmed nas si je hitro našel delo. Prelopatali smo peskovnike, uredili zeliščni vrt, visoke grede in cvetlične lonce, pometli igrišča, pregrabili pesek in še in še.

Med delom smo se okrepčali s slastnimi jabolki, čajem in z osvežilno limonado, kar nam je dalo dodatno energijo.

Iskrena hvala vsem otrokom, staršem in starim staršem, ki so se z veseljem pridružili akciji.

Otroci ob takšni dejavnosti pridobivajo izkušnje, kako sami in drugi ljudje vplivajo na naravo in kako lahko dejavno prispevajo k varovanju in ohranjanju naravnega okolja.

Hvala za vaš trud in podporo – skupaj ustvarjamo boljši vrtec za vse!